Period: Old Babylonian
Genre: Literary
Transliteration:
<SURFACE>
<COLUMN>
...ta ur-saŋ...en
...me-en ba-tud-da-na-ta...
...ušumgal-e tud-da...
lugal...ub-da limmu₄-ba me-en
na-gada sipad saŋ-gig₂-ga me-en
nir-ŋal₂ diŋir kur-kur-ra me-en
dumu u₃-tud {d}nin-sumun₂-kam me-en
šag₄-ge pad₃-da an kug-ga me-en
lu₂ nam tar-re {d}en-lil₂-la₂ me-en
{d}šul-gi ki aŋ₂ {d}nin-lil₂-la₂ me-en
mi₂ zid dug₄-ga {d}nin-tur₅-ra me-en
ŋeštug₂ šum₂-ma {d}en-ki-kam me-en
...kalag-ga {d}nanna me-en
...duh-a {d}utu me-en
...gi hi-li pad₃-da {d}inana...
...ŋir₂-nun-na...en
<unk> har-ra-an-na...en
dur₃{ur₃}...me-en
dub-sar...
nam-ur...
ŋeštug₂...
inim...
niŋ₂...
niŋ₂...
inim...hul...ga
...e₃ me-en
...ke₃-eš
...še₃ šu he₂-em...
...en e₂-gal-la he₂-bi₂...
...
<COLUMN>
...še₃ ni₂ he₂-eb-ši-te-en-te-en
...har-ra-an-na...kaskal-e ŋi₆ ba-da-sa₂-a
...a-ni-gin₇ zi-ni ha-ba-ši-in-tum₃
mu-ŋu₁₀ ud ul-li₂-a-aš ŋa₂-ŋa₂-de₃ ka-ta nu-šub-bu-de₃
a-ar₂-ŋu₁₀ kalam-ma ak-ak-de₃
dub₃-tuku me-en usu-ŋu₁₀ im-zig₃-ge-en <unk>...ŋa₂ me-en
nibru{ki}ta šeg₁₂ urim₂{ki}ma-še₃
danna aš-gin₇ šu niŋin₂-niŋin₂...šag₄-ŋu₁₀ ha-ma-ab-dug₄
piriŋ nam-šul-bi-ta nu...ne₃-ba gub-ba me-en
{tug₂}niŋ₂-lam₂ banda₃{da}ŋu₁₀ ib₂-ŋa₂ ba-ab-du₁₁
tum₁₂{mušen} <unk> <unk>...dal-a-gin₇ a₂-ŋu₁₀ hu-mu-un-su₁₃-su₁₃
{d}anzu{mušen} kur-bi-še₃ igi il₂...dub₃-ŋu₁₀ hu-mu...
uru₂ ma-da ki ŋar-ŋar...sug₂-ge-eš-am₃
uŋ₃ saŋ-gig₂-ga u₈...ha-ma-ab-du₁₀
maš₂ hur-saŋ-ŋa₂ ki...bi-še₃ hub₂ sar-sar-re-de₃
{d}utu a₂-dam-ma ud daŋal-la
...kiš-nu-ŋal₂-la ha-ba-an-kur₉-re
<unk> {d}suen-na tur₃ i₃ gal-gal-la he₂-ŋal₂-la he₂-bi₂-ib₂-du₃
gud ha-ba-ni-gaz udu ha-ba-ni-šum
šem₅ {kuš}a₂-la₂-e...ha-ba-gi₄
tigi niŋ₂-dug₃-e...sa₂
{d}šul-gi lu₂ <unk>...
piriŋ...
...
<SURFACE>
<COLUMN>
ud te-eš...
{d}iškur-re...
šeŋₓ(|IM.A|) an-na-ke₄ a ki-ta...
na₄ tur-tur-bi na₄ gal-gal...
murgu₂-ŋa₂ dub-dab he₂-em-mi-ib₂...
lugal me-en ni₂ ba-ra-ba-da-teŋ₃ su ba-ra-ba-da-zig₃
piriŋ banda₃{da}gin₇ guru₅-uš hu-mu-bur₂-bur₂
anše-eden-na-ke₄ hub₂-ŋa₂ hu-mu-un-šu₂-šu₂
šag₄ la-la ŋal₂-la-ŋu₁₀ kaš₄ hu-mu-ni-gun₃-gun₃-nu
dur₃{ur₃} aš...im₂-ma-ŋu₁₀-ne
{d}utu e₂-a-ni-še₃ igi i₃-ŋa₂-ŋa₂-de₃
kaskal u-ia₂ danna-am₃ šu hu-mu-niŋin₂
saŋ-ur-saŋ-ŋu₁₀-ne igi hu-mu-un-duh-a
ud aš-am₃ nibru{ki} urim₂{ki}ma eš₃-eš₃-bi hu-mu-un-niŋin₂
šeš gu₅-li-ŋu₁₀ šul {d}utu-am₃
e₂-gal an-ne₂ ki ŋar-ra-am₃ kaš hu-mu-di-ni-naŋ
nar-ŋu₁₀ tigi imin-e šir₃-ŋa₂ ha-ma-ab-dug₄
ŋidlam-ŋu₁₀ ki-sikil {d}inana nin hi-li an-ki-a
gu₇ naŋ-bi-a ha-ma-da-an-tuš-e
ni₂-ŋu₁₀ silim-še₃-am₃ ba-ra-ab...
igi il₂-la-ŋu₁₀ he₂-em-mi-in-ŋen
šag₄ gur₆-gur₆-a-ŋu₁₀ an-ta he₂-ib₂-gi₄
inim-inim-ma im-sar-ra-ŋu₁₀
zi a-a-ŋu₁₀ kug {d}lugal-banda₃
{d}nanna lugal an-ki-ke₄
<COLUMN>
...
...ud ul-li₂-a-še₃
...e-a ed₃-de₃
lugal...ŋa₂-gin₇-nam uŋ₃-e ba-ra-ŋal₂-la
an...kug-sig₇ saŋ-ŋa₂ mu-ni-ge-en
e₂-kur za-gin₃-na ŋidru ha-ba-ab-dab₅-be₂
barag babbar {ŋeš}gu-za suhuš gin₆-na saŋ...
nam-lugal-la...mah
kur hu-mu-gul-gul...ge-en
an-ub-da limmu₂ uŋ₃ saŋ sig₁₀-ga-a-ba mu-ŋu₁₀ he₂-em-mi-še₂₁
šir₃ kug-ŋa₂ hu-mu-un-e₃-de₃
nam-mah-ŋu₁₀ hu-mu-ni-in-pad₃-de₃-e-a
a₂ mah lugal-la-ka mi₂ dug₄-ga
{d}suen-e e₂-kiš-nu-ŋal₂-la-ta
...saŋ nam-kalag-ga nam-til₃ niŋ₂-dug₃ saŋ-e-eš rig₇...
...mah šum₂-ma {d}nu-nam-nir-ra
...šul-gi kur gul-gul kalam...en
išib an-ki-a gaba-ri nu-tuku
{d}šul-gi dumu nir-ŋal₂ an-na-ke₄ mi₂ dug₄-ga
{d}nisaba za₃-mi₂
<RULING>
šu-niŋin ninnu

Cuneiform:
<SURFACE>
<COLUMN>
...𒋫𒌨𒊕...𒂗
...𒈨𒂗𒁀𒌅𒁕𒈾𒋫...
...𒃲𒁔𒂊𒌅𒁕...
𒈗...𒌒𒁕𒀼𒀸𒁀𒈨𒂗
𒈾𒃰𒉺𒇻𒊕𒈪𒂵𒈨𒂗
𒉪𒅅𒀭𒆳𒆳𒊏𒈨𒂗
𒌉𒅇𒌅𒀭𒎏𒄢𒄰𒈨𒂗
𒊮𒄀𒅆𒊒𒁕𒀭𒆬𒂵𒈨𒂗
𒇽𒉆𒋻𒊑𒀭𒂗𒆤𒇲𒈨𒂗
𒀭𒂄𒄀𒆠𒉘𒀭𒎏𒆤𒇲𒈨𒂗
𒊩𒍣𒅗𒂵𒀭𒎏𒌅𒊏𒈨𒂗
𒄑𒌆𒉿𒋧𒈠𒀭𒂗𒆠𒄰𒈨𒂗
...𒆗𒂵𒀭𒋀𒆠𒈨𒂗
...𒂃𒀀𒀭𒌓𒈨𒂗
...𒄀𒄭𒇷𒅆𒊒𒁕𒀭𒈹...
...𒄈𒉣𒈾...𒂗
<unk>𒄯𒊏𒀭𒈾...𒂗
𒀲𒀴𒃡...𒈨𒂗
𒁾𒊬...
𒉆𒌨...
𒄑𒌆𒉿...
𒅗...
𒃻...
𒃻...
𒅗...𒅆𒌨...𒂵
...𒌓𒁺𒈨𒂗
...𒀝𒌍
...𒂠𒋗𒃶𒅎...
...𒂗𒂍𒃲𒆷𒃶𒉈...
...
<COLUMN>
...𒂠𒉎𒃶𒅁𒅆𒋼𒂗𒋼𒂗
...𒄯𒊏𒀭𒈾...𒆜𒂊𒈪𒁀𒁕𒁲𒀀
...𒀀𒉌𒁶𒍣𒉌𒄩𒁀𒅆𒅔𒉐
𒈬𒈬𒌓𒌌𒉌𒀀𒀸𒂷𒂷𒉈𒅗𒋫𒉡𒊒𒁍𒉈
𒀀𒌒𒈬𒌧𒈠𒀝𒀝𒉈
𒄭𒌇𒈨𒂗𒀉𒆗𒈬𒅎𒍣𒄀𒂗<unk>...𒂷𒈨𒂗
𒂗𒆤𒆠𒋫𒋞𒋀𒀕𒆠𒈠𒂠
𒆜𒁍𒀸𒁶𒋗𒆸𒆸...𒊮𒈬𒄩𒈠𒀊𒅗
𒊊𒉆𒂄𒁉𒋫𒉡...𒊊𒁀𒁺𒁀𒈨𒂗
𒌆𒃻𒉈𒌉𒁕𒈬𒌈𒂷𒁀𒀊𒅗
𒌅𒄷<unk><unk>...𒊑𒀀𒁶𒀉𒈬𒄷𒈬𒌧𒁍𒁍
𒀭𒀭𒅎𒂂𒄷𒆳𒁉𒂠𒅆𒅍...𒄭𒈬𒄷𒈬...
𒍍𒈠𒁕𒆠𒃻𒃻...𒁻𒄀𒌍𒀀𒀭
𒌧𒊕𒈪𒂵𒇇...𒄩𒈠𒀊𒄭
𒈧𒄯𒊕𒂷𒆠...𒁉𒂠𒄸𒊬𒊬𒊑𒉈
𒀭𒌓𒀉𒁮𒈠𒌓𒂼𒆷
...𒆧𒉡𒅅𒆷𒄩𒁀𒀭𒆭𒊑
<unk>𒀭𒂗𒍪𒈾𒉣𒇬𒉌𒃲𒃲𒆷𒃶𒅅𒆷𒃶𒉈𒌈𒆕
𒄞𒄩𒁀𒉌𒄤𒇻𒄩𒁀𒉌𒋳
𒀘𒋢𒀉𒇲𒂊...𒄩𒁀𒄄
𒁆𒈜𒃻𒄭𒂊...𒁲
𒀭𒂄𒄀𒇽<unk>...
𒊊...
...
<SURFACE>
<COLUMN>
𒌓𒋼𒌍...
𒀭𒅎𒊑...
𒅎𒀀𒀭𒈾𒆤𒀀𒆠𒋫...
𒎎𒌉𒌉𒁉𒎎𒃲𒃲...
𒈱𒂷𒁾𒁳𒃶𒅎𒈪𒌈...
𒈗𒈨𒂗𒉎𒁀𒊏𒁀𒁕𒋼𒋢𒁀𒊏𒁀𒁕𒍣
𒊊𒌉𒁕𒁶𒍀𒍑𒄷𒈬𒁔𒁔
𒀲𒂔𒈾𒆤𒄸𒂷𒄷𒈬𒌧𒋙𒋙
𒊮𒆷𒆷𒅅𒆷𒈬𒁽𒄷𒈬𒉌𒁯𒁯𒉡
𒀲𒀴𒃡𒀸...𒁽𒈠𒈬𒉈
𒀭𒌓𒂍𒀀𒉌𒂠𒅆𒉌𒂷𒂷𒉈
𒆜𒌋𒐊𒆜𒁍𒀀𒀭𒋗𒄷𒈬𒆸
𒊕𒌨𒊕𒈬𒉈𒅆𒄷𒈬𒌧𒂃𒀀
𒌓𒀸𒀀𒀭𒂗𒆤𒆠𒋀𒀕𒆠𒈠𒀊𒀊𒁉𒄷𒈬𒌧𒆸
𒋀𒆪𒇷𒈬𒂄𒀭𒌓𒀀𒀭
𒂍𒃲𒀭𒉌𒆠𒃻𒊏𒀀𒀭𒁉𒄷𒈬𒁲𒉌𒅘
𒈜𒈬𒁆𒈜𒅓𒂊𒂡𒂷𒄩𒈠𒀊𒅗
𒊩𒍑𒁮𒈬𒆠𒂖𒀭𒈹𒎏𒄭𒇷𒀭𒆠𒀀
𒅥𒅘𒁉𒀀𒄩𒈠𒁕𒀭𒆪𒂊
𒉎𒈬𒁲𒂠𒀀𒀭𒁀𒊏𒀊...
𒅆𒅍𒆷𒈬𒃶𒅎𒈪𒅔𒁺
𒊮𒃸𒃸𒀀𒈬𒀭𒋫𒃶𒌈𒄄
𒅗𒅗𒈠𒅎𒊬𒊏𒈬
𒍣𒀀𒀀𒈬𒆬𒀭𒈗𒌉
𒀭𒋀𒆠𒈗𒀭𒆠𒆤
<COLUMN>
...
...𒌓𒌌𒉌𒀀𒂠
...𒂊𒀀𒇯𒁺𒉈
𒈗...𒂷𒁶𒉆𒌧𒂊𒁀𒊏𒅅𒆷
𒀭...𒆬𒅊𒊕𒂷𒈬𒉌𒄀𒂗
𒂍𒆳𒍝𒆳𒈾𒉺𒄩𒁀𒀊𒆪𒁉
𒁈𒌓𒄑𒄖𒍝𒁼𒄀𒈾𒊕...
𒉆𒈗𒆷...𒈤
𒆳𒄷𒈬𒄢𒄢...𒄀𒂗
𒀭𒌒𒁕𒇹𒌧𒊕𒋧𒂵𒀀𒁀𒈬𒈬𒃶𒅎𒈪𒄷𒈿
𒂡𒆬𒂷𒄷𒈬𒌧𒌓𒁺𒉈
𒉆𒈤𒈬𒄷𒈬𒉌𒅔𒅆𒊒𒉈𒂊𒀀
𒀉𒈤𒈗𒆷𒅗𒊩𒅗𒂵
𒀭𒂗𒍪𒂊𒂍𒆧𒉡𒅅𒆷𒋫
...𒊕𒉆𒆗𒂵𒉆𒋾𒃻𒄭𒊕𒂊𒌍𒉺𒄸𒁺...
...𒈤𒋧𒈠𒀭𒉡𒉆𒉪𒊏
...𒂄𒄀𒆳𒄢𒄢𒌧...𒂗
𒈨𒀭𒆠𒀀𒃮𒊑𒉡𒌇
𒀭𒂄𒄀𒌉𒉪𒅅𒀭𒈾𒆤𒊩𒅗𒂵
𒀭𒊺𒉀𒍠𒊩
<RULING>
𒋗𒆸𒆸𒐐